**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk (každá čas zákazky sa bude vyhodnocovať samostatne)**

**Celková cena za predmet zákazky v EUR bez DPH**

Hodnotí sa celková cena za príslušnú časť predmetu zákazky v EUR bez DPH (ďalej len „Celková cena“) uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č. 2 SP, v zmysle špecifikácie predmetu zákazky uvedenej v prílohe č. 1 SP a v obchodných podmienok uvedených v prílohe č. 3 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu, na druhom mieste poradia sa umiestni ponuka, ktorá bude obsahovať druhú najnižšiu cenu, atď..

Ponuky uchádzačov, ktoré sa umiestnili sa na prvých troch miestach v poradí, splnili požiadavky na predmet zákazky a podmienky účasti, t.j. úspešné ponuky, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia:

1. pre časť 1. zákazky, najnižšia cena v EUR bez DPH, ktorú uchádzač uvedie pre položku č. 5 (Osvedčenie o evidencii vozidla) tejto časti zákazky,
2. pre časť 2. zákazky, najnižšia cena v EUR bez DPH, ktorú uchádzač uvedie pre položku č. 1 (Cestovný pas) tejto časti zákazky.

**Návrh na plnenie kritérií**

Uchádzač vyplní prílohu č. 2 vzor Štruktúrovaného rozpočtu ceny týchto SP a predloží ho v ponuke a zároveň vyplnení Celkovú cenu v elektronickom ponukovom formulári v elektronickom prostriedku JOSEPHINE,
ktorý zodpovedá Štruktúrovanému rozpočtu ceny. Celková cena v elektronickom ponukovom formulári v systéme JOSEPHINE a Celková cena v Štruktúrovanom rozpočte ceny v prílohe č. 2 SP musia byť rovnaké. V prípade rozdielu platia ceny uvedené v Štruktúrovanom rozpočte ceny v prílohe č. 2 SP.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou rámcovej dohody uzavretej s úspešným uchádzačom.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.